Ο **Σοφιάν Σερφά** (Γαλλικά: **Sofyane Cherfa**, Αραβικά: **سفيان شرفة**) (ημερ. γεν.: 13 Αυγούστου 1984, στην Τουλούζη) είναι Αλγερινός ποδοσφαιριστής που αγωνίζεται ως αμυντικός και ανήκει στο δυναμικό του Ακρίτα Χλώρακας.

Καριέρα
-------

Ο Σερφά με την φανέλα της Ομόνοιας με τον αριθμό 20 σε αγώνα του Κυπριακού πρωταθλήματος τη χρονιά 2011-2012
Ξεκίνησε την ποδοσφαιρική του καριέρα το 2004 παίζοντας για την ομάδα νέων της Γαλλικής ΑΣ Μονακό, χωρίς να έχει επίσημη συμμετοχή. Από το 2005 μέχρι το 2007 έπαιξε για τη γαλλική Λουάν-Κουισό πραγματοποιώντας 59 εμφανίσεις και πετυχαίνοντας 5 τέρματα. Την επόμενη χρονιά αγωνίστηκε με την φανέλα της επίσης γαλλικής Ρενς πετυχαίνοντας 2 τέρματα στις 30 του εμφανίσεις. Ένα χρόνο αργότερα εντάχθηκε στο δυναμικό της γαλλικής Σεντάν. Την περίοδο 2009 - 2011 αγωνίστηκε με τη φανέλα της γαλλικής ΛΜ Σατορού. Το 2011 εντάχθηκε στο δυναμικό της Ομόνοιας Λευκωσίας πετυχαίνοντας δύο τέρματα στις 22 του εμφανίσεις, για να παραχωρηθεί ως δανεικός στον Πανθρακικό το 2012. Το καλοκαίρι του 2013 επανεντάσσεται στην ομάδα της Ομόνοιας Λευκωσίας.

Ο Σοφιάν Σερφά ήταν ένας από τους 14 ποδοσφαιριστές με Αλγερινή καταγωγή που αγωνίζονταν στη Γαλλία οι οποίοι επιλέχτηκαν και κλήθηκαν για να αποτελέσουν το ρόστερ της Ολυμπιακής εθνικής ποδοσφαιρικής ομάδας της Αλγερίας κάτω των 23 ετών για τους Ολυμπιακούς Αγώνες του Πεκίνου το 2008, χωρίς όμως να αγωνιστεί σε επίσημο παιχνίδι της διοργάνωσης.

Οικογένεια
----------

Ο κατά δύο χρόνια νεότερος αδερφός του Ουαλίντ Σερφά είναι επίσης ποδοσφαιριστής στη θέση αμυντικού. Την τρέχουσα αγωνιστική περίοδο αγωνίζεται για την Toulouse Rodéo FC.

Κάθοδος στην Κύπρο
------------------

Κατά την καλοκαιρινή μεταγραφική περίοδο του 2011, ο τότε προπονητής της Ομόνοιας Λευκωσίας, Νεόφυτος Λάρκου, επέδειξε έντονο ενδιαφέρον για το Σοφιάν Σερφά για κάλυψη κενών του κέντρου άμυνας της ομάδας του. Ενδιαφέρον είχαν επιδείξει και άλλες δύο κυπριακές ποδοσφαιρικές ομάδες για απόκτηση του αμυντικού ποδοσφαιριστή, ο Ερμής Αραδίππου και ο Απόλλων Λεμεσού. Το καλοκαίρι του 2011 υπήρξε έντονο παρασκήνιο για το ποια κυπριακή ποδοσφαιρική ομάδα θα τον αποκτούσε στο ρόστερ της. Είχε μάλιστα περάσει από δοκιμαστικά στην ομάδα της Αραδίππου, για να καταλήξει τελικά στην Ομόνοια Λευκωσίας καθώς η ομάδα του Ερμή Αραδίππου δεν είχε την οικονομική δυνατότητα για να τον αποκτήσει. Η συμμετοχή του Σερφά στο ρόστερ της λευκωσιάτικης ομάδας αποτελεί και την πρώτη του μεταγραφή σε ποδοσφαιρική ομάδα εκτός γαλλικών συνόρων.

 Ο Σοφιάν Σερφά στον τελικό Κυπέλλου Κύπρου 2012 που διεξήχθηκε το Μάιο του 2012 και η ομάδα του Ομόνοια Λευκωσίας στέφθηκε Κυπελούχος Κύπρου κερδίζοντας την ΑΕΛ με 1-0

Δανεισμός στον Πανθρακικό
-------------------------

Κατά την καλοκαιρινή μεταγραφική περίοδο του 2012, ο Γαλλοαλγερινός αμυντικός βρισκόταν εκτός πλάνων των ιθυνόντων της Ομόνοιας επειδή μετά την ολοκλήρωση του κύκλου μεταγραφών της ομάδας, οι στόπερ κρίθηκαν υπεράριθμοι για αυτό Ομόνοια και Πανθρακικός συμφώνησαν για το μονοετή δανεισμό του στον Πανθρακικό προς ενίσχυση της Θρακιώτικης ομάδας η οποία αγωνιζόταν στη Σούπερ Λίγκα.

Τον χειμώνα της περασμένης σεζόν, λίγους μήνες μετά την παραχώρηση του ως δανεικού στον Πανθρακικό υπήρχαν ανεπίσημες δημοσιογραφικές πληροφορίες που ήθελαν τον προπονητή της Ομόνοιας Λευκωσίας Τόνι Σαβέβσκι, να ζητά την επιστροφή του κεντρικού αμυντικού στο ρόστερ της Ομόνοιας. Η λογική για την πρόωρη επιστροφή του Γαλλοαλγερινού στόπερ στην Κύπρο προέκυψε κυρίως μετά την αποχώριση του 31χρονου Μαυροβούνιου Σάβο Παβίσεβιτς και τη μεταγραφή του Χρήστου Καρυπίδη στον ΑΠΟΕΛ.

Από την άλλη, οι φημολογίες για επιστροφή του Σερφά στην Ομόνοια Λευκωσίας διαψεύθησαν από τις αρχές του Πανθρακικού, οι οποίοι υποστηρίζαν ότι η συμφωνία μεταξύ των δύο ομάδων δεν προνοούσε κάτι τέτοιο. Ο ίδιος ο ποδοσφαιριστής κάνοντας δηλώσεις σε δημοσιογράφους είχε επιβεβαιώσει τη φημολογία περί επιστροφής, όμως ταυτόχρονα είχε ξεκαθαρίσει ότι δεν σκεφτόταν για εκείνη την ώρα να επιστρέψει στην Κύπρο.

Ξανά στην Ομόνοια και επιστροφή στον Πανθρακικό
-----------------------------------------------

Με το τέλος της σεζόν 2012-2013, ο Σερφά ολοκλήρωσε τις αγωνιστικές τους υποχρεώσεις στην Ελλάδα για λογαριασμό του Πανθρακικού, και έτσι επέστρεψε στην Ομόνοια. Το σωματείο έθεσε στόχο την αναδιάρθρωση και διαχείριση του χρέους που συσσωρέυθηκε τις προηγούμενες χρονιές για αυτό και είχε προτείνει την ανανέωση των συμβολαίων των ποδοσφαιριστών με την ταυτόχρονη μείωση των απολαβών τους. Οι διαπραγματεύσεις με τον γαλλοαλγερινό ποδοσφαιριστή δεν είχαν αρχικά θετική κατάλήξη, με αποτέλεσμα ο Σερφά να προπονείται μόνος και να απέχει από τις Ευρωπαϊκές υποχρεώσεις της ομάδας. Επίσης είχαν διαρρεύσει πληροφορίες για μεταγγραφή του στο στον ΟΦΗ, ιδέα που σύντομα εγκαταλείφθηκε διότι σύμφωνα με δημοσιογραφικές πληροφορίες, η Ομόνοια δεν ήθελε να αποδεσμεύσει τον ποδοσφαιριστή. Εν τω μεταξύ, τα κενά που παρουσιάστηκαν στην άμυνα, κατά τη σύντομη ευρωπαϊκή πορεία της Ομόνοιας στο Europa League, προβλημάτισαν την προπονητική ομάδα και μετά από διαβουλεύσεις ξεκίνησε ένας νέος κύκλος διαπραγματεύσεων για ανανέωση του συμβολαίου του ποδοσφαιριστή με μειωμένες απολαβές. Οι διαπραγματεύσεις ολοκληρώθηκαν τελικά με την επίτευξη του επιθυμητού αποτελέσματος και για τις δύο πλευρές. Ο Σερφά ανανέωσε το συμβόλαιό του με την ομάδα της Λευκωσίας για 3 χρόνια.Εντούτοις, μετά τον πρώτο χρόνο, η συνεργασία διακόπηκε κοινή συναινέσει και ο ποδοσφαιριστής υπέγραψε τριετές συμβόλαιο με τον Πανθρακικό, ομάδα στην οποία έπαιξε προηγουμένως ως δανεικός.

Πέρασμα από Αλγερία, Ιταλία και επιστροφή στην Κύπρο
----------------------------------------------------

Ο Σοφιάν Σερφά αγωνίστηκε στην Αλγερία για λογαριασμό της ΚΣ Κονστατίν στην Κωνσταντίνη της χρονία 2017-2018, ενώ από το Δεκέμβριο 2017 αγωνίστηκε στην Abano Calcio, ομάδα της Ιταλικής Serie D. Στις 27 Ιουλίου 2018, επέστρεψε στην Κύπρο για να υπογράψει μονοετές συμβόλαιο με την Αλκή Ορόκλινης. Μετά τον υποβιβασμό της Αλκής Ορόκλινης στη Β΄ κατηγορία, υπέγραψε μονοετές συμβόλαιο με τον Ακρίτα Χλώρακας τον Αύγουστο του 2019.

Τίτλοι
------

* Ομόνοια Λευκωσίας
	+ Κύπελλο Κύπρου (1): 2012

Στατιστικά
----------

*Τελευταία ενημέρωση: 4 Μαρτίου 2014*

| Ομάδα | Σεζόν | Πρωτάθλημα | Κύπελο | League Cup | Ευρωπαϊκά | Σύνολο |
| --- | --- | --- | --- | --- | --- | --- |
| Εμφ | Γκολ | YC | RC | Εμφ | Γκολ | YC | RC | Εμφ | Γκολ | YC | RC | Εμφ | Γκολ | YC | RC | Εμφ | Γκολ | YC | RC |
| ΚΣ Λουάν-Κουισό | 2005–2006 |  |  |  |  |  |  |  |  |  |  |  |  |  |  |  |  |  |  |  |  |
| 2006–2007 |  |  |  |  |  |  |  |  |  |  |  |  |  |  |  |  |  |  |  |  |
| Σύνολο | 59 | 5 |  |  |  |  |  |  |  |  |  |  |  |  |  |  | 59 | 5 |  |  |
| Σταντ ντε Ρενς | 2007–2008 | 30 | 2 | 7 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 30 | 2 | 7 | 0 |
| Σύνολο | 30 | 2 | 7 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 30 | 2 | 7 | 0 |
| ΚΣ Σεντάν-Αρδέννες | 2008–2009 | 15 | 0 | 0 | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 15 | 0 | 0 | 1 |
| Σύνολο | 15 | 0 | 0 | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 15 | 0 | 0 | 1 |
| ΛΜ Σατορού | 2009–2010 | 8 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 8 | 0 | 0 | 0 |
| 2010–2011 | 32 | 0 | 5 | 1 | 1 | 0 | 0 | 0 | 1 | 0 | 0 | 0 | 0 | 0 | 0 | 0 | 34 | 0 | 5 | 1 |
| Σύνολο | 40 | 0 | 5 | 1 | 1 | 0 | 0 | 0 | 1 | 0 | 0 | 0 | 0 | 0 | 0 | 0 | 42 | 0 | 5 | 1 |
| Ομόνοια Λευκωσίας | 2011-2012 | 18 | 2 | 8 | 1 | 6 | 1 | 0 | 0 | 0 | 0 | 0 | 0 | 1 | 0 | 0 | 0 | 24 | 3 | 8 | 1 |
| 2013-2014 | 20 | 1 | 3 | 0 | 4 | 0 | 0 | 0 | 0 | 0 | 0 | 0 | 0 | 0 | 0 | 0 | 24 | 1 | 3 | 0 |
| Σύνολο | 38 | 3 | 11 | 1 | 10 | 1 | 0 | 0 | 0 | 0 | 0 | 0 | 1 | 0 | 1 | 0 | 48 | 4 | 11 | 1 |
| Πανθρακικός | 2012-2013 | 29 | 0 | 2 | 1 | 8 | 1 | 0 | 0 | 0 | 0 | 0 | 0 | 0 | 0 | 0 | 0 | 37 | 1 | 2 | 1 |
| 2014-2015 | 13 | 0 | 4 | 0 | 2 | 0 | 0 | 0 | 0 | 0 | 0 | 0 | 0 | 0 | 0 | 0 | 15 | 0 | 4 | 0 |
| Σύνολο | 42 | 0 | 6 | 1 | 10 | 1 | 0 | 0 | 0 | 0 | 0 | 0 | 0 | 0 | 0 | 0 | 52 | 1 | 6 | 1 |
|

 Ο Σοφιάν Σερφά με τους συμπαίκτες του, πανηγυρίζει την κατάκτηση του Κυπέλου Κύπρου 2012 από την Ομόνοια Λευκωσίας τον Μάιο του 2012

Παραπομπές
----------

1. ↑  «Μπαμ με Σερφά!». *sigmalive.com.cy*. Ανακτήθηκε στις 2 Οκτωβρίου 2019.
2. 1 2  Τα πάντα για τον Σοφιάν Σερφά
3. 1 2  Oμόνοια: Σοφιάν Σερφά για το κέντρο της άμυνας (video)
4. 1 2  «Επανεντάσσεται στο ρόστερ της ομάδας μας ο Σοφιάν Σερφά». Αρχειοθετήθηκε από το πρωτότυπο στις 16 Αυγούστου 2013. Ανακτήθηκε στις 6 Αυγούστου 2013.
5. ↑  «foot-national.com».
6. ↑  «Στον Πανθρακικό ο Σοφιάν Σερφά». Αρχειοθετήθηκε από το πρωτότυπο στις 16 Ιουνίου 2014. Ανακτήθηκε στις 26 Νοεμβρίου 2012.
7. ↑  «Σερφά στον Πανθρακικό». Αρχειοθετήθηκε από το πρωτότυπο στις 14 Οκτωβρίου 2012. Ανακτήθηκε στις 26 Νοεμβρίου 2012.
8. 1 2  «Ο Σερφά για Ομόνοια». Αρχειοθετήθηκε από το πρωτότυπο στις 13 Νοεμβρίου 2012. Ανακτήθηκε στις 26 Νοεμβρίου 2012.
9. ↑  Πανθρακικός: Καμία ανησυχία για Σερφά
10. ↑  «Θέλει να τον κρατήσει ο… πρόεδρος». Αρχειοθετήθηκε από το πρωτότυπο στις 14 Νοεμβρίου 2012. Ανακτήθηκε στις 26 Νοεμβρίου 2012.
11. ↑  Ομόνοια: Εκτός πλάνων ο Σερφά
12. ↑  "Κόκκινο" για Σερφά
13. ↑  «Θέλει να μείνει ο Σερφά». Αρχειοθετήθηκε από το πρωτότυπο στις 3 Αυγούστου 2013. Ανακτήθηκε στις 6 Αυγούστου 2013.
14. ↑  Δελτίο τύπου της 10.07.2014[*νεκρός σύνδεσμος*]
15. ↑  «Η νέα ομάδα του Σερφά». *sigmalive.com*. Ανακτήθηκε στις 3 Φεβρουαρίου 2018.
16. ↑  ««Κυανέρυθρο» καλωσόρισμα στον Σερφά». *Goal.com.cy*. Ανακτήθηκε στις 30 Ιουλίου 2018.

Εξωτερικοί Σύνδεσμοι
--------------------

* Προσωπική Ιστοσελίδα Sofyane Cherfa